stanford-oval/wikipedia huggingface dataset:
Chanson

Chanson (ranskaa, ’laulu’; ital. canzona) tarkoittaa usein mitä tahansa laulua, jonka sanat ovat ranskaksi, mutta sillä voidaan tarkoittaa myös klassisia ranskalaisia melodisia lauluja tai polyfonisia ranskalaisia lauluja keskiajan ja renessanssin musiikissa. Vanhemmat chansonit olivat yleensä jossain formes fixesissä: balladessa, rondeaussa tai virelaissa vaikka myöhemmin muoto oli teoksissa vapaampi. Kuuluisimpia chansonsäveltäjiä olivat Guillaume Dufay, Johannes Ockeghem ja Josquin Desprez. Chanson-tyylisiä lauluja kuunneltiin useimmiten renessanssin aikana.
Chanson-nimitystä käytetään vanhimmassa ranskalaisessa runoudessa sekä eeppisistä runoista (esimerkiksi chanson degeste, kuten sankarirunoelma Rolandin laulu) että lyyrillis-eeppisistä runoista (esimerkiksi chanson d’histoire, chanson detoile, naisten käsitöiden ääressä laulamia lauluja) ja puhtaasti lyyrillisistä runoista. Sittemmin chansoneiksi ruvettiin sanomaan kansanomaisia lauluja yleensä sisällyksestä riippumatta. Suuri kokoelma neliäänisiä chanson-lauluja julkaistiin Pariisissa 1527−1549, sekä myöhemmin, 1627−1654 ja 1623−1667, kokoelmat yksi- ja kaksiäänisiä Tanssi- ja juomalauluja. Tämä sävellyslaji levisi sitten Alankomaihin ja Saksaan. Niiden tyyli on vaikuttanut myös kansanlaulun pintakerroksiin.
Myöhemmin chansoniksi on kutsuttu sävelmän ja tekstin kiinteään vuorovaikutukseen perustuvia laulelmia. Chansonit voivat olla luonteeltaan esimerkiksi kertovia tai elegisiä, poliittisia, satiirisia tai koomisia. Usein chanson on ollut esittäjänsä säveltämä ja sanoittama. Tunnettuja 1900-luvun chanson-taiteilijoita ovat olleet esimerkiksi Charles Aznavour, Jacques Brel ja Georges Brassens, säveltäjä Joseph Kosma, laulajia Maurice Chevalier, Charles Trenet, Edith Piaf, Juliette Greco ja Yves Montand.
Castle on the Hill

| ”Castle on the Hill” Ed Sheeran |
| --- | --- | --- |

Singlen tiedot
 Albumilta: ÷
 Äänitetty : 2016
 Julkaistu: 6. tammikuuta 2017
 Formaatti: digitaalinen lataus
 Tuottaja(t): Ed Sheeran, Benny Blanco
 Tyylilaji: folkpop, pop, rock
 Kesto: 04.21 04.01 (Radio Disney versio)
 Levy-yhtiö: Asylum Records, Atlantic Records
Ed Sheeranin muut singlet
| ”Lay It All on Me” 2015 | ”Castle on the Hill” 2017 | ”Shape of You” 2017 |
Castle on the Hill on brittiläislaulaja Ed Sheeranin kappale. Sen julkaisivat Asylum Records sekä Atlantic Records hänen kolmannen, ÷-studioalbumin kaksipuolisena johdantosinglenä kappaleen Shape of You kanssa 6. tammikuuta 2017. Kappaleen ovat sekä sanoittaneet että tuottaneet Sheeran ja Benny Blanco. Kappaleen sanat viittaavat Sheeranin kotikaupungissa sijaitsevaan Framlinghamin linnaan.
"Castle on the Hill" oli myyntimenestys, sen päästyä singlelistan kärkeen Islannissa ja Skotlannissa sekä listan toiselle sijalle muissa lukuisissa valtioissa, samalla kun Shape of You sijoittui monissa valtioissa listan kärkeen. Kyseessä oli tämän myötä kaikkien aikojen ensimmäinen kerta kun Australian, Britannian ja Saksan singlelistoilla on samalla artistilla uudet kappaleet listan kahdella kärkisijalla. Yhdysvalloissa kyseessä oli puolestaan ensimmäinen kerta kun samalla artistilla on kaksi singlejulkaisua debytoimassa samaan aikaan Billboard Hot 100-listalla kymmenen parhaan joukossa.
Kappaleelle on toteutettu myös George Belfieldin ohjaama musiikkivideo, joka julkaistiin 23. tammikuuta 2017. Videon tuotti Tom Gardner ja sitä kuvattiin lukuisissa eri paikoissa pitkin Suffolkia kuten Framlinghamissa, Boytonin soilla, Mildenhall Stadiumilla ja Felixstowessa. Videon viimeisessä kohtauksessa näkyy Framlinghamin linna.
Käännös suomeksi
Bolivian boliviano

10 centavoa ja 5 bolivianoa.
Boliviano (esp. Boliviano, kansainvälinen valuuttatunnus BOB) on Bolivian rahayksikkö. Se jakaantuu 100 centavoon. Käytössä on 10, 20 ja 50 centavon sekä 1, 2 ja 5 bolivianon kolikot ja 10, 20, 50, 100 ja 200 bolivianon setelit.
Cd (täsmennyssivu)

Cd, CD tai cd voi tarkoittaa:
cd, kandelan tunnus
cd, chdir, change directory, UNIXin tai DOSin komento
Cd, kadmiumin kemiallinen merkki
Alliance Air, IATA-koodi CD, lentoyhtiö
CD, CD-levy (Compact Disc)
CD, Corps Diplomatique, diplomaattien tunnus autojen  rekisterikilvissä
CD, Centre Démocratique, Demokraattinen Keskusta, Ranskassa 1966–1976 toiminut puolue
Kongon demokraattinen tasavalta, ISO 3166-1 -koodi CD, valtio tai muu maantieteellinen alue
CD, luku 400 roomalaisilla numeroilla
CD, Contextual Design, käyttäjäkeskeisen suunnittelun menetelmä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cd”, voi hakea sivunnimihaulla, laajalla sivunnimihaulla tai tekstihaulla.
Cagnes-sur-Mer

| Cagnes-sur-Mer |
| --- | --- |
 Näkymä Haut-de-Cagnesin linnasta katsottuna
 lippu:  vaakuna
 Cagnes-sur-Mer
 Koordinaatit: 43.66°N, 7.15°E 
Valtio:   Ranska
Alue:  Provence-Alpit-Riviera
Departementti:  Alpes-Maritimes
Hallinto:  
 – Pormestari:  Louis Nègre
Pinta-ala:  
 – Kokonaispinta-ala:  18,0 km²
Väkiluku (2018):  51 411
 – Väestötiheys:  2 864 as./km²
 
 www.cagnes-sur-mer.fr 
Infobox OKVirheellinen NIMI-arvo: 
Cagnes-sur-Mer on Ranskan kaakkoisosassa Välimeren rannalla sijaitseva kunta. Ranskan Rivieraan kuuluvasta Cagnes-sur-Meristä on matkaa Nizzan kaupungin keskustaan noin 15 kilometriä. Vuonna 2018 kunnassa oli 51 411 asukasta.
Cagnes-sur-Mer on tunnettu eri alojen taiteilijoiden suosimana paikkana. Heitä on kaupungissa asunut 1900-luvun alkuvuosista lähtien, jolloin ranskalainen taidemaalari Pierre-Auguste Renoir muutti Cagnes-sur-Meriin viimeisiksi elinvuosikseen. Lisäksi kaupungissa on vaikuttanut useita amerikkalaisia kirjailijoita. Nykyään kaupungissa asuu muun muassa suomalainen taiteilija Johanna Oras.
Nähtävyyksiä

Cagnes-sur-Merin merkittävimpiä nähtävyyksiä ovat muun muassa Pierre-Auguste Renoirin museokoti puistoineen sekä keskiaikainen Haut-de-Cagnesin linna.
Kaupungissa sijaitsee lisäksi Hippodrome de la Côte d’Azur, joka on yksi Ranskan merkittävimmistä raviradoista.
Kuvia

Cagnes-sur-Merin ravirata.
Cagnesin linna.
Cagnes-sur-Merin rantakatua.
Cros-de-Cagnes
Cabralzinho

| Henkilötiedot |
| --- | --- | --- |
Koko nimi: Carlos Roberto Ferreira Cabral
Syntymäaika: 2. marraskuuta 1945 (ikä 78)
Syntymäpaikka: Santos, Brasilia
Pelipaikka: hyökkääjä
Lempinimi: Cabralzinho
Seurat
| Vuodet | Seura | O (M) |
|      1967 1971 |  Santos FC  Esporte Clube São Bento  Fluminense  Palmeiras  Bangu  Houston Stars  Flamengo |      7 (2) 2 (0) |
Valmennusura
1989 1991 1993 1995 1996 2000 2001 2001 2002 2002–2003 2004–2005 2007 2008 2009–2010 2014:  Qatar  Santos  Saudi-Arabia U-20  Santos  Goiás  Al Qadsia  América  Santos  Figueirense  Zamalek  Zamalek  Espérance  Espérance  Al-Ittihad Aleksandria  Syrianska FC
 Seurajoukkueuran tilastot kattavat vain kansalliset sarjat.
Carlos Roberto Ferreira Cabral pelaajanimeltään Cabralzinho (s. 2. marraskuuta 1945 Santos, Brasilia) on brasilialainen jalkapallovalmentaja ja entinen hyökkääjä.
Valmennusura

Cabralzinho aloitti valmentamisen vuonna 1979. Sittemmin hän toimi muun muassa Qatarin maajoukkueen päävalmentajana vuonna 1989 ja Saudi-Arabian alle 20-vuotiaiden maajoukkueen valmentajana 1993. Koko 1990-luvun hän valmensi kotimaassaan Brasiliassa.
2000-luvun alussa Cabralzinho oli kuwaitilaisseura Al Qadsian peräsimessäselvennä yhden kauden ennen palaamistaan kotimaahan. Kaudella 2002–2003 hänet palkattiin egyptiläisen Zamalekin päävalmentajaksi, jonka avulla seura voitti Egyptin supercupin, Afrikan Mestarien liigan ja Egyptin mestaruuden. Kauden päätyttyä Cabralzinho ei suostunut tekemään jatkosopimusta ja jätti seuran toukokuussa 2003. Marraskuussa 2004 Cabralzinho palasi takaisin Zamalekin valmentajaksi allekirjoitettuaan puolentoista vuoden sopimuksen. Viisi kuukautta myöhemmin hän sai potkut joukkueen heikkojen tulosten vuoksi.
Elokuussa 2007 tunisialainen Espérance allekirjoitti loppukauden kestävän sopimuksen Cabralzinhon kanssa, joka oli kaudella 2007–2008 Espérancen neljäs valmentaja. Joukkueen esitykset eivät kuitenkaan parantuneet joukkueen jäätyä ilman voittoa neljässä ottelussa, ja hän sai potkut joulukuussa 2007. Toukokuussa 2008 Cabralzinho palasi takaisin Espérancen valmentajaksi kaudella 2008–2009. Hän kuitenkin erosi tehtävästään marraskuussa 2008 vastalauseena joukkueen fyysisen valmentajan erottamiseen.
Syyskuussa 2009 Cabralzinho siirtyi valmentamaan egyptiläistä Al-Ittihadia.
Valmennusura > Saavutukset

Egyptin supercup: 2002
Afrikan Mestarien liiga: 2002
Egyptin mestaruus: 2003
CAF Super Cup: 2003
Burn!

Burn! on suomalainen yhtye, joka on tehnyt yhden pitkäsoiton Texicalli-levymerkille
Kokoonpano

Pessi Levanto – kosketinsoittimet
Pekka Lehti – bassokitara
Teppo Mäkynen – rummut
Diskografia

Burn! (1999,  Texicalli Records)
Aiheesta muualla

Burn!-yhtyeen esitystuotanto Suomen äänitearkistossa (1901–1999)
Ccp

CCP voi viitata johonkin seuraavista:
CCP Games, islantilainen tietokonepelivalmistaja
CCP, CP/M-käyttöjärjestelmän komentotulkki
Kiinan kommunistinen puolue
Cheondogyolainen Ch'ôngu -puolue, puolue Pohjois-Koreassa
Casablanca Records

| Casablanca Records |
| --- | --- |

Emoyhtiö:  Universal Music Group
Perustettu:  1973
Perustajat:  Neil Bogart, Larry Harris, Cecil Holmes, Buck Reingold
Tilanne:  aktiivinen
Jakelijat:  Universal Republic Records (USA) Universal Island Records (Ulkomaat)
Tyylilajit:  dance pop, disco, R&B, rock
Kotimaa:  Yhdysvallat
Sijainti:  New York City
Kotisivu
Infobox OKNimi-testi OK: 
Casablanca Records on yhdysvaltalainen levy-yhtiö, jonka perusti Neil Bogart vuonna 1973 lähdettyään Buddah Recordsista. Tunnetuimpia artisteja Casablancalla on ollut muun muassa KISS. Yhtiötä lopetettiin vuonna 1984, mutta nimi otettiin käyttöön uudestaan vuonna 2004 Universal Music Groupin ja Tommy Mottolan yhteisyrityksessä.
Historia

Neil Bogart perusti Casablanca Recordsin vuonna 1973 Warner Brothersin rahoituksella. Bogart olisi alun perin halunnut antaa yhtiölle nimen ”Emerald City” (Smaragdikaupunki elokuvasta Ihmemaa Oz), mutta Warner omisti Casablanca-elokuvan oikeudet, joten sen nimen oikeuden oli helpompi saada. Nimi oli muutenkin parempi markkinointimielessä, erityisesti koska Neil Bogartilla oli sama sukunimi kuin elokuvan tähdellä, Humphrey Bogartilla. Levy-yhtiön ensimmäinen suuri sopimus oli KISSin kanssa.
Casablanca Records oli hyvin suosittu diskopiireissä. Neil Bogart ei halunnut sitoutua julkaisuaikatauluihin, vaan halusi julkaista levyjä vapaasti, joten hän sopi Warner Brothersin kanssa investointien takaisinmaksamisesta. Hän maksoi Warnerin rahat takaisin ja sai täyden hallinnan yhtiöstä.
Vuonna 1977 PolyGram osti yhtiöstä 50 prosenttia, ja vuonna 1980 se hankki toisen puolikkaan 15 miljoonalla dollarilla. PolyGram lopetti Casablanca Recordsin vuonna 1984.
Vuonna 2004 nimi Casablanca Records otettiin uudelleen käyttöön Universal Music Groupin ja Tommy Mottolan yhteisyrityksessä. Billboard-lehdessä Mottola kertoi, että hän oli valinnut nimen kunnioituksesta alkuperäistä levy-yhtiötä kohtaan, mutta vanhan ja uuden yhtiön välillä ei ollut suoraa suhdetta.
Casablanca Records on nykyään osa Universal Motown Records Groupia.
Casablancalle levyttäneitä artisteja ja yhtyeitä

Sabrina Salerno
Irene Cara
Cher
Fanny
Hudson Brothers
Kiss 1973-1982 (siirtyi Mercury Recordsille)
T. Rex 1974
Brie Larson 2004-2006 (siirtyi Universal Musicille)
Ryan Leslie
Lipps Inc
Lindsay Lohan 2004-2006 (siirtyi Motown Recordsille)
Love & Kisses
Meco
Parliament
Santa Esmerelda
Donna Summer
Village People
Robin Williams
NSS16
Angel
Teri Desario
Bronkoskopia

Lääkäri tekemässä bronkoskopiaa
Bronkoskopia on keuhkoputkien tähystys. Toimeenpiteellä voidaan tutkia esimerkiksi veriyskän aiheuttajaa. Bronkoskopian yhteydessä voidaan poistaa varsinkin lapsilta keuhkoputkiin päätyneitä esineitä. Saksalainen Gustav Killian toteutti ensimmäisen bronkoskopian vuonna 1897.
Carter Burwell

Carter Burwell (s. 18. marraskuuta 1955) on yhdysvaltalainen elokuvamusiikin säveltäjä. Burwell tunnetaan muun muassa pitkään jatkuneesta yhteistyöstään Joel ja Ethan Coenin kanssa.
Burwell teki bachelor-tutkinnon humanistisissa aineissa Harvardin yliopistossa ja opiskeli sitten tietokoneanimaatiota Massachusetts Institute of Technologyssä sekä tietokonealaa ja musiikkia New York Institute of Technologyssä. Hänen yhteistyönsä Coenin veljesten kanssa alkoi näiden esikoiselokuvasta Blood Simple.
Filmografia

| --- | --- |
 Blood Simple (1984)  R.A.B.L. (lyhytelokuva, 1985)  A Hero of Our Time (lyhytelokuva, 1985)  Psyko III (Psycho III, 1986)  Arizona Baby (Raising Arizona, 1987)  The Beat – katujen syke (The Beat, 1988)  Paukut piipussa (Pass the Ammo, 1988)  Yksi tyttö liikaa (It Takes Two, 1988)  Olemattomia oireita (Checking Out, 1989)  Miller’s Crossing (1990)  Rakkauden polte (Scorchers, 1991)  Barton Fink (1991)  Doc Hollywood (1991)  Buffy – vampyyrintappaja (1992)  Waterland (1992)  Murha New Orleansissa (Storyville, 1992)  Tämän pojan elämä (This Boy’s Life, 1993)  Kalifornia (1993)  Suljettujen ovien takana (A Dangerous Woman, 1993)  And the Band Played On (1993)  Wayne’s World 2 (1993)  Coenin veljesten Valtapeli (The Hudsucker Proxy, 1994)  Rakkauden arpa (It Could Happen to You, 1994)  Sekopäät (Airheads, 1994)  Oikotie helvettiin (Bad Company, 1995)  Hopon poppoo (A Goofy Movie, 1995)  Rob Roy (1995)  The Celluloid Closet (1995)  Two Bits (1995)  Fargo (1996)  Hiipivää kauhua (Fear, 1996)  Joen kämppä (Joe’s Apartment, 1996)  Tuomio (The Chamber, 1996)  Täydellinen sulhanen (Picture Perfect, 1997)  Palkkamurhaaja(t) (Assassin(s), 1997)  Salaliittoteoria (Conspiracy Theory, 1997)  Kohtalon kesä (The Locusts, 1997)  Espanjalainen vanki (The Spanish Prisoner, 1997)  Girls Night Out (lyhytelokuva, 1997)  Sakaali (The Jackal, 1997)  Gods and Monsters (1998) :  Big Lebowski (The Big Lebowski, 1998)  Velvet Goldmine (1998)  Minne tuuli kuljettaa (The Hi-Lo Country, 1998)  Kovaa peliä Chinatownissa (The Corruptor, 1999)  Kenraalin tytär (The General’s Daughter, 1999)  Elämäni John Malkovichina (1999)  Kolme kuningasta (Three Kings, 1999)  Mystery, Alaska (1999)  Hamlet (2000)  Seksitutkija ulkoavaruudesta (What Planet Are You From?, 2000)  Ennen yötä (Before Night Falls, 2000)  Blair Witch 2 (Book of Shadows: Blair Witch 2, 2000)  Ritarin tarina (A Knight’s Tale, 2001)  Mies joka ei ollut siellä (The Man Who Wasn’t There, 2001)  The Rookie – syntynyt syöttämään (The Rookie, 2002)  Searching for Paradise (2002)  Simone (S1m0ne, 2002)  Adaptation. Minun versioni (Adaptation., 2002)  Sietämätöntä julmuutta (Intolerable Cruelty, 2003)  Ladykillers (The Ladykillers, 2004)  Alamo (The Alamo, 2004)  Kinsey (2004)  Fur (Fur: An Imaginary Portrait of Diane Arbus, 2006)  Vedätys (The Hoax, 2006)  Menetetty maa (No Country for Old Men, 2007)  Before the Devil Knows You’re Dead (2007)  Moving Gracefully Towards the Exit (2007)  Kukkoilijat (In Bruges, 2008)  Burn After Reading (2008)  Twilight – Houkutus (Twilight, 2008)  A Serious Man (2009)  Hassut hurjat hirviöt (Where the Wild Things Are, 2009)  Elämä pelissä (The Blind Side, 2009)  Howl – Huuto (Howl, 2010)  The Kids Are All Right (2010)  Kova kuin kivi (True Grit, 2010)  Mildred Pierce (minisarja, 2011)  The Twilight Saga: Breaking Dawn - Part 1 (2011)  The Twilight Saga: Breaking Dawn - Part 2 (2012)  Legend (Legend, 2015)  The Founder (2016)
Aiheesta muualla

Carter Burwell Internet Movie Databasessa. (englanniksi)
Bronkhorstspruit

Buddhalainen Nan Hua -temppeli kaupungissa.
Bronkhorstspruit on pieni maatalouskaupunki Etelä-Afrikassa, 50 kilometriä itään Pretoriasta. Kaupungin ulkopuolella sijaitsee niin sanottu Chinatown.
Bromivesi

Bromivettä
Bromivesi on bromin vesiliuoksesta käytetty nimitys. Se on etupäässä laboratoriokemikaali, ja sitä käytetään esimerkiksi laadullisessa eli kvalitatiivisessa analyysissä tunnistettaessa tyydyttymättömiä hiilivetyketjuja. Bromivesi on myrkyllinen ja syövyttävä liuos.
Ominaisuudet

Bromivesi on väriltään punaruskea liuos. Värin voimakkuus riippuu liuoksen konsentraatiosta, ja bromiveden vahvuus vaihtelee käyttötarkoituksen mukaan. Yleisesti käytetty Euroopan farmakopean määrittelemä Bromivesi R on vahvuudeltaan 0,2 molaarista. Markkinoilla on myös miedompia ja siten käyttäjäturvallisempia bromivesiä, esimerkiksi 0,05 mol/l vahvuisena.
Valmistus

Bromi liukenee veteen alla kuvatun reaktioyhtälön mukaisesti:
Huoneenlämmössä kaksiatominen bromi Br2 on veden tavoin nestemäisessä muodossa. Bromivettä valmistetaan siis liuottamalla nestemäinen bromi veteen. Bromi on voimakkaasti syövyttävää ja myrkyllistä, joten bromiveden valmistuksessa on noudatettava tarkkaa työturvallisuutta.
Käyttö

Käytettäessä bromivettä alkeenien tunnistuskokeessa tapahtuu additioreaktio, jossa tunnistettavan aineen hiiliketjussa oleva kaksoissidos hajoaa ja hiiliatomien vapaaksi jäävään sidoskohtaan liittyy bromiatomi. Vapaana vesiliuoksessa oleva bromi tuottaa liuokseen punaruskean värin. Hiiliketjuun liittyneenä se kuitenkin muodostaa yhdessä tunnistettavan aineen kanssa värittömän organobromidin. Bromiveden muuttuminen värittömäksi analysoitavan aineen läsnäollessa merkitsee sitä, että analysoitava näyte sisältää kaksoissidoksen. Jos kuitenkin alkuperäinen väri säilyy, hiilirungossa ei ole kaksoissidosta.
Tunnistuskokeessa tapahtuvaa reaktiota voidaan havainnollistaa myös reaktioyhtälön avulla. Oheisessa reaktioyhtälössä eteeni reagoi yhdessä bromin kanssa muodostaen 1,2-dibromietaania:
Kyseessä on tyypillinen additioreaktio. Additioreaktiossa hiiliatomien välisen kaksoissidoksen muodostava π-sidos katkeaa, koska se on epävakaampi kuin σ-sidokseen perustuvat yksöissidokset. Hiilten vapaiksi jääneet elektronit muodostavat puolestaan uuden sidoksen bromiatomin kanssa.
Bromin vesiliuoksessa tapahtuu myös tälle rinnakkainen reaktio, jossa muodostuu bromialkoholeja sekä vetybromidia. Seuraavassa reaktioyhtälössä on kuvattu edellisen yhtälön tavoin eteenin additioreaktio, mutta tällä kertaa bromin vesiliuoksessa:
Reaktiotuotteena syntyvä 2-bromietanoli muodostaa aiemmassa reaktioyhtälössä tuotteeksi saadun 1,2-dibromietaanin tavoin värittömän liuoksen, joten tunnistuskokeen tulos ei riipu siitä, missä suhteessa näitä kahta mahdollista lopputuotetta syntyy. Kuten reaktioyhtälöstä voidaan todeta, synnyttää bromin additioreaktio vesiliuoksessa myös vetybromidia, joka vapautuu kaasuna. Kaasumaisen vetybromidin vapautuminen voidaan havaita myös oheisessa tunnistusreaktiota kuvaavassa videokatkelmassa.
Edullisia reagensseja ja yksinkertaista välineistöä vaativia reaktioita käytetään esimerkiksi farmakopeoissa kuvattujen raaka-aineiden aitousanalyysien suorittamiseen. Myös bromivettä ja sen tuottamaa alkeenien tunnistusreaktiota käytetään juuri tässä tarkoituksessa.
Turvallisuus

Bromivesi on terveydelle haitallinen ja syövyttävä aine. Yli 2 % vahvuinen bromivesi luokitellaan myös myrkylliseksi ja ympäristölle vaaralliseksi. Bromiveden käsittely vaatii silmien, käsien ja kasvojen riittävää suojaamista ja suojavaatetusta. Iholle tai silmiin joutunut bromivesi on huuhdottava välittömästi pois runsaalla vedellä. Pesussa mahdollisesti avustavan henkilön tulee myös suojautua suojakäsinein. Mikäli bromivettä niellään, tulee potilaan suu ja nielu huuhdella vedellä. Potilasta ei saa oksennuttaa aineen syövyttävyyden vuoksi.
Bromin pienin haitalliseksi tunnettu pitoisuus hengitysilmassa on 0,1 ppm 15 minuutin ajan. Bromivettä käsiteltäessä tuleekin noudattaa hyvää ilmanvaihtoa. Bromivesi itsessään ei ole palovaarallinen aine. Tulelle tai hyvin korkealle kuumuudelle altistuessaan bromivesi saattaa kuitenkin tuottaa bromivetyä, joka on terveydelle vaarallinen yhdiste. Bromivetyä syntyy myös käytetäessä bromivettä alkeenien tunnistuskokeessa.
Bromivettä ei sen yleisesti käytetyssä vahvuudessa 0,2 mol/l ole luokiteltu ympäristölle haitalliseksi aineeksi. Suurina määrinä vesistöihin joutuessaan bromivesi kuitenkin on myrkyllistä vesieliöille (LD50 vesikirpulle on 1,5 mg / l / 24 h), ja siksi bromivesi tulee hävittää ongelmajätteenä. Yli kahden prosentin vahvuinen bromiliuos on myös luokiteltu ympäristölle haitalliseksi aineeksi.
Alkeenien tunnistuskoe bromiveden avulla. Yksiketjuisen hiilirungon sisältävä alkaani ei reagoi kokeessa, vaan bromivesi säilyttää värinsä. Kaksoissidoksen sisältävä alkeeni puolestaan tuottaa tunnusomaisen reaktion, jossa bromivesi muuttuu väriltään kirkkaaksi ja kaasumaista vetybromidia vapautuu.
Corallodiscus

| Corallodiscus |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Gesneriakasvit Gesneriaceae
Suku::  Corallodiscus  Batalin
Infobox OKNimi-testi OK: 
Corallodiscus on gesneriakasvien heimoon kuuluva suku. Suvun lajit ovat monivuotisia. Niiden tyvessä on tyviruusuke, johon lehdet ovat kiinnittyneet. Lehdet vaihtelevat kaljuista tiheästi villaisiin ja niiden muoto on suikea, soikea tai pyöreä. Lehden alapinta on läpikuultava. Kukan verholehdet ovat irrallisia lähes tyveen tai yhtenäisiä puolivälistä. Teriö on muodoltaan putkimainen ja kaksihuulinen. Kukan väri vaihtelee yleensä sinisestä violettiin, mutta se on joskus keltainen tai valkoinen. Corallodiscuksen lajeja esiintyy Himmalajalla, Kiinan luoteisosassa ja Kaakkois-Aasiassa.
Clonaid

Clonaid on Brigitte Boisselierin johtama, vuonna 1997 perustettu ihmiskloonausjärjestö, joka toimii Bahamasaarilla. Järjestöllä on filosofiasidoksia raëlilaisuus-uskonnon kanssa. Boisselierin mukaan Clonaid saattoi maailmaan ensimmäisen ihmiskloonin vuonna 2002. Tätä väitettä ei ole todistettu, sillä Eve-tyttöä ei annettu DNA-testeihin. Clonaidin väitettiin myös kloonauttaneen hollantilaiselle lesboparille tyttären 2000-luvun alussa, mutta tätäkään väitettä ei ole todistettu.
Brennholtetin kalliopiirros

| Brennholtetin eli Gundersenhaugenin kalliopiirros> Helleristning på Brennholtet.Sijainti |
| --- | --- |
 Brennholtetin eli Gundersenhaugenin kalliopiirros
Koordinaatit:  68°26′43.292″N, 17°25′44.638″E
Valtio:  Norja
Historia
Tyyppi:  kalliopiirros
Infobox OKVirheellinen NIMI-arvo: 
Brennholtetin kalliopiirros (myös Gundersenhaugenin kalliopiirros) sijaitsee Narvikissa Nordlandissa Norjassa. Se on yksinäinen kalliopiirros, jonka aiheena on hirvieläin. Kuvio sijaitsee Narvikin keskustassa. Se ajoitetaan noin 4000 eaa. eli Norjan jääkauden jälkeisen kivikauden loppupuoliskolle.
Tutkimus

Piirroksen löysi Omar Bjarkøy ja sen tutki Povl Simonsen samana vuonna 1958.
Ajoitus

Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Brennholtetin piirros tehty merenrantaan veden ollessa 27,5 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 5200 BP eli 4040−3970 eaa..
Piirroksen sijainti

Piirroskohde sijaitsee keskellä Narvikin kaupunkia ja opastettu polku lähtee läpikulkutien ja rautatien varrelta osoitteesta Einerveien 99 kohti piirroskohdetta. Toinen lähestymissuunta olisi Vassvikan vierasvenesatamasta. Piirrosalue sijaitsee Brennholtetin mäen päällä, josta löytyy helposti pyöreä silokallio. Piirros sijaitsee kallion pohjoiseen viettävällä sivulla. Kohde on aidattu rautaketjulla ja sen urat on maalattu punaisella maalilla kuvion korostamiseksi.